Vazirlar Mahkamasining “Iqtisodiy nochor korxonalarning sud boshqaruvchilari faoliyatini tashkil etish chora-tadbirlari toʻgʻrisida” 2004-yil 23-martdagi 138-son qaroriga oʻzgartirish va qoʻshimchalar kiritish toʻgʻrisida (Oʻzbekiston Respublikasi Vazirlar Mahkamasining “Soxta bankrotlik, bankrotlikni yashirish va qasddan bankrotlikka olib kelish alomatlarini aniqlash qoidalarini tasdiqlash toʻgʻrisida” 2013-yil 14-avgustdagi 224-son qarori)
(resolution, 2019-09-13)

“Bankrotlik toʻgʻrisida”gi Oʻzbekiston Respublikasi Qonuniga va Vazirlar Mahkamasining “Soxta bankrotlik, bankrotlikni yashirish va qasddan bankrotlikka olib kelish alomatlarini aniqlash qoidalarini tasdiqlash toʻgʻrisida” 2013-yil 14-avgustdagi 224-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Iqtisodiy nochor korxonalarning sud boshqaruvchilari faoliyatini tashkil etish chora-tadbirlari toʻgʻrisida” 2004-yil 23-martdagi 138-son qaroriga (Oʻzbekiston Respublikasi QT, 2004-y., 3-son, 33-modda) ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Sud boshqaruvchilari toʻgʻrisidagi nizomda (1-ilova): a) 6-bandga quyidagi mazmundagi xatboshi qoʻshilsin: “qarzdorning soxta bankrotligi va bankrotlikni yashirish alomatlarini aniqlash harakatlarini amalga oshiradi va ularning yakunlari boʻyicha qonun hujjatlarida belgilangan tartibda tegishli xulosa tayyorlaydi”; b) quyidagi mazmundagi 181-band qoʻshilsin: “181. Vaqtincha boshqaruvchi imzolangandan keyin oʻn ish kunidan kechikmay: soxta bankrotlik va bankrotlikni yashirish alomatlari mavjudligi toʻgʻrisidagi xulosani — kreditorlar yigʻilishiga, xoʻjalik sudiga va prokuratura organlariga; soxta bankrotlik va bankrotlikni yashirish alomatlari mavjud emasligi toʻgʻrisidagi xulosani — kreditorlar yigʻilishiga, xoʻjalik sudiga taqdim etadi”; v) 27-bandga quyidagi mazmundagi xatboshi qoʻshilsin: “qarzdorning bankrotlikni yashirish alomatlarini aniqlash harakatlarini amalga oshiradi va ularning yakunlari boʻyicha qonun hujjatlarida belgilangan tartibda tegishli xulosa tayyorlaydi”; g) quyidagi mazmundagi 341-band qoʻshilsin: “341. Tashqi boshqaruvchi imzolanganidan keyin oʻn ish kunidan kechikmay: bankrotlikni yashirish alomatlari mavjudligi toʻgʻrisidagi xulosani — kreditorlar yigʻilishiga, xoʻjalik sudiga va prokuratura organlariga; bankrotlikni yashirish alomatlari mavjud emasligi toʻgʻrisidagi xulosani — kreditorlar yigʻilishiga, xoʻjalik sudiga taqdim etadi”; d) 40-bandga quyidagi mazmundagi beshinchi xatboshi qoʻshilsin: “qarzdorning bankrotlikni yashirish va qasddan bankrotlikka olib kelish alomatlarini aniqlash harakatlarini amalga oshiradi va ularning yakunlari boʻyicha qonun hujjatlarida belgilangan tartibda tegishli xulosa tayyorlaydi”; beshinchi xatboshi oltinchi xatboshi deb hisoblansin; e) 44-banddagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markaziga” soʻzlari “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markaziga” soʻzlari bilan almashtirilsin; j) quyidagi mazmundagi 471-band qoʻshilsin: “471. Tugatuvchi boshqaruvchi imzolangandan keyin oʻn ish kunidan kechikmay: bankrotlikni yashirish va qasddan bankrotlikka olib kelish alomatlari mavjudligi toʻgʻrisidagi xulosani — kreditorlar yigʻilishiga, xoʻjalik sudiga va prokuratura organlariga; bankrotlikni yashirish va qasddan bankrotlikka olib kelish alomatlari mavjud emasligi toʻgʻrisidagi xulosani — kreditorlar yigʻilishiga, xoʻjalik sudiga taqdim etadi”. 2. Sud boshqaruvchilarini attestatsiyadan oʻtkazish toʻgʻrisidagi nizomda (2-ilova): a) 9-bandda: a) “a” kichik banddagi “attestatning toifasi koʻrsatilgan holda” soʻzlari chiqarib tashlansin; quyidagi mazmundagi “j” va “z” kichik bandlar qoʻshilsin: “j) tegishli davlat organining sudlanganlikning bekor boʻlishi yoki sudlanganlikning olib tashlanishi toʻgʻrisidagi maʼlumotnomasi; z) pasportning nusxasi”; b) 12-bandning birinchi jumlasi oxiriga “toʻrtinchi toifali attestat talabgori bundan mustasno” soʻzlari qoʻshilsin; v) 18-banddagi “uchinchi toifali attestat uchun kamida 60 foiz” soʻzlari “toʻrtinchi toifali attestat uchun kamida 50% ijobiy javoblar olish, uchinchi toifali attestat uchun — 60%” soʻzlari bilan almashtirilsin; g) 21-bandning uchinchi xatboshi oxiriga “toʻrtinchi toifali attestat talabgori bundan mustasno” soʻzlari qoʻshilsin; d) 55-bandga quyidagi mazmundagi xatboshi qoʻshilsin: “Qoʻmita tomonidan attestatning amal qilishini toʻxtatish toʻgʻrisida qaror qabul qilingan kundan boshlab uch yil mobaynida attestat talabgori test imtihonlarini qayta topshirishga qoʻyilmaydi”.